സി.പി മുഹമ്മദ്, വിജു എബ്രഹാം എന്നിവര് ഹൈക്കോടതി ജഡ്ജിമാരായി ഇന്ന് ചുമതലയേല്ക്കും കൊച്ചി: കേരള ഹൈക്കോടതിയുടെ പുതിയ ജഡ്ജിമാരായി അഭിഭാഷകരായ വിജു എബ്രഹാം, സി.പി മുഹമ്മദ് നിയാസ് എന്നിവര് ഇന്ന് ചുമതലയേല്ക്കും. അഡിഷണല് ജഡ്ജിമാരായിട്ടാണ് ചുമതലയേല്ക്കുക. ഇന്ന് രാവിലെ 10.15 ന് ചീഫ് ജസ്റ്റിസിന്റെ സാന്നിധ്യത്തിലാണ് സത്യപ്രതിഞ്ജ ചടങ്ങുകള്. കഴിഞ്ഞ ദിവസമാണ് അഭിഭാഷകരായ സി.പി മുഹമ്മദ് നിയാസ്, വിജു എബ്രഹാം എന്നിവരെ കേരള ഹൈക്കോടതി അഡീഷണല് ജഡ്ജിമാരായി നിയമിച്ചുകൊണ്ട് രാഷ്ട്രപതിയുടെ വിജ്ഞാപനം ഇറങ്ങിയത്. 2019ല് ഇവരുടെ പേരുകള് സുപ്രീംകോടതി കൊളീജിയം അംഗീകരിച്ചെങ്കിലും നിയമനത്തിനുള്ള ശുപാര്ശ കേന്ദ്രം തിരിച്ചയച്ചിരുന്നു. പേരുകള് പുനഃപരിശോധിക്കണമെന്നായിരുന്നു കേന്ദ്രം ആവശ്യപ്പെട്ടത്. എന്നാല് ഈ വര്ഷം മാര്ച്ചില് കൊളീജിയം വീണ്ടും മുഹമ്മദ് നിയാസിന്റെയും വിജു എബ്രഹാമിന്റെയും പേരുകള് കേന്ദ്രത്തിന് അയക്കുകയായിരുന്നു. ഇത് അംഗീകരിച്ചാണ് നിയമനത്തിനുള്ള വിജ്ഞാപനം പുറത്തിറങ്ങിയത്.